
Periodični bilten Inicijative za anarho-sindikat. 


DA nastavlja tradiciju časopisa “Hleb i sloboda 


m osu 


UVODNA REČ 


Prijateljice i prijatelji, pred vama je Direktna Akcija, prvi broj 
biltena Inicijative za anarho-sindikat. Cilj biltena je razotkrivanje 
licemerja i truleži sistema u kome živimo i ujedno poziv na stvaranje 
borbenih, nehijerarhijskih anarho-sindikata. Potrudili smo se da u 
prvom broju iznesemo svoje stavove o aktuelnoj situaciji u nas, ali i 
pružimo prikaz pozicija koje zauzimamo; kao i da ukažemo na 
važnost klasne borbe u čitavom svetu. 

Danas kada modernim robovima kapitalizma (radnicima i 


radnicama) prodaju priče o 
" m 


sistema“, 
celokupnu 


“poštenoj privatizaciji“, “reformi 
socijalnom dijalogu“ itd. smatramo da je, kao i kroz 
istoriju ugnjetenih 


i ugnjetača, jedino rešenje 


bezkompromisna borba za slobodu. Najefikasnije oružje u toj borbi 
je radnička solidarnost i direktna akcija. Ovo je list svih nas - 
priključite se svojim idejama, tekstovima i akcijama. 

Sa nadom da će se crveno-crna zastava slobode uskoro 


vijoriti i našim ulicama! 


Uređivački kolektiv Direktne Akcije 


Anarno-sindikalizam 


Sindikat..anarho-sindikat..? 
Šta je zapravo anarho-sindikalizam? 
Reč sindikat podseća većinu ljudi na 
polutke, jagnjeće brigade, zadrigle 
birokrate_ i, uglavnom, prazna i 
neispunjena obećanja. Reči anarho, 
anarhija, anarhizam se već odavno 
koriste u negativnom kontekstu; 
Anarhija u parlamentu, Anarhija u 
gradskom prevozu, Anarhizam 
zavladao Srbijom Anarhija, 
anarhizam i anarho-sindikalizam su, 
naprotiv, nešto sasvim drugo, nešto 
što nema ni-kakve veze sa onim u 
kakav ga kontekst stavljaju mediji, 
politikanti, gazde i mantijaši. 

Anarho-sindikalizam je 
nastao kao poseban pravac 
političkog mišljenja (a i delanja) 
spajanjem anarhističke ideologije i 
sindikalističkog načina borbe. 
Anarhizam se već od XIX veka 
razvija kao zasebna socijalna 
teorija, mada tragovi slobo- 
darskog/anarhističkog mišljenja 
sežu mnogo dalje u istoriju. 

Koncept anarhizma se bazira 
na nekoliko osnovnih načela koja su 
na različite načine deo mnogostrukih 
pravaca anarhističkog razmišljanja. 
Neka od tih načela su: sloboda 
individue. (koja je, dakako, 


daQinicijativa.org 


ograničena slobodom drugih) kao 
najvažnijeg činioca društva, borba 
protiv svih autoriteta, neophodnost 
uništenja države kao najrepresivnije 
institucije, slom eksploatatorskog 
kapitalističkog sistema i tolerancija 
prema svim ostalim, tolerantnim, 
različitostima koje karakterišu 
ljudsku vrstu. 

Ovako pobrojano i stavljeno 
na jedno mesto ova ideja zvuči 
krajnje utopistički, ako ne i suludo 
ali ma koliko skrivana i zaboravljana 
istorija anarhističkog pokreta 
svedoči upravo suprotno. Najzani- 
miljiviji je slučaj Spanije u periodu 
1936.-1939. godine. U vreme 
španskog građanskog rata ana- 
rhistički sindikat _ CNT (Co- 
nfederacićn Nacional del Trabajo 
Nacionalna Konfederacija Rada) je 
brojao preko 2 miliona članova/ica i 
činio je najveću organizovanu snagu 
otpora fašističkim falangama. On je 
uspeo da na određenim oslobođenim 
teritorijama (prvenstveno Ka- 
talonije) uvede sistem direktne 
demokratije, istinskog samo- 
upravljanja, kolektivizacije dobara - 
život u anarhističkim zajednicama 
/komunama/; dakle nešto što mi 
nazivamo _anarhijom. Spanska 


cena: donacija 


DIREKTNA AKCIJA 


oslobođenje radničke klase biće delo samih radnika/cq ili se neće desiti uopšte 


čiji je prvi broj štampan avgusta 1905. godine u Beogradu. 


revolucija se završila neslavno i po 
ko zna koji put se pokazalo da 
između državnog komunizma i fa- 
šizma ne- 


Inom borbom protiv kapitalizma, 
kao i ideje anarhizma: solidarnost, 
direktna akcija, internacionalizam, 

organizovanju na 


ma puno === 


ne-hijerarhijskim 


razlika  - 4 principima - bez 
okrenuvši \ birokratije i lidera, 
leđa borba protiv 
revoluciji države i nužnost 
staljinisti revolucionarne 
se _ pri- promene društva. 
družuju Dakle, 
fašističkoj anarho-sindi- 
borbi pro- kalizam  radika - 
tiv slo- lizuje sindikalnu 
bode. Bilo borbu za razliku 
je još slu- od hijerarhijskih 
čajeva u sindikata, čla- 
kojima su nstvo anarho- 
anarhisti i sindikata _ samo 
anarhi- donosi odluke 
stkinje koje ga se tiču a 
izlazili na ne dozvoljava da 
političku sindikalne 

birokrate to rade 


scenu (kronštadska 
buna i Mahnoov pokret 
u Ukrajni tokom 1917. 
godine, meksička 
revolucija 1921. godine itd.) ali se 
oni ne mogu porediti sa uspehom 
španske revolucije. Neko će 
primetiti da je anarhizam uspevao 
da opstane samo tokom 
revolucionarnih uslova. To je 
potpuno tačno, jer sama suština 
anarhizma iziskuje to: stalne 
revolucije. Revolucije u načinu 
razmišljanja, u načinu obavljanja 
poslova, revolucije u komuniciranju, 
ne prihvatanje ničega zdravo za 
gotovo i kritike svega postojećeg. 
Anarhističke grupe su 
kroz istoriju pokušavale da iznađu 
najefikasniji način borbe za 
oslobođenje. U kapitalističkim dru- 
štvenim odnosima  eksploatisana 
klasa - radništvo i seljaštvo - 
predstavlja deo društva kojima je 
borba za slobodu jedini izlaz iz 
situacije u kojoj se nalaze. Samim 
tim neophodnost sindikalnog 
organizovanja se nametnula 
anarhizmu isto onako kao što se 
ideja anarhizama nametnula najra- 
dikalnijim, sindikalno _organi- 
zovanim, slobodarima i slobo- 
darkama. Anarho-sindikalizam spa- 
ja ideje o nužnosti borbe sada, na 
radnom mestu, za poboljšanje 
konkretnih uslova rada - dakle sta- 


ANARHO-SINDIKALISKINJA SLAVI POČETAK 
REVOLUCIJE U ŠPANIJI 1936. GODINE 


za njih; pored 
standardnih 
vidova sindikalne 
borbe mi ne 
prezamo od 
direktnog sukoba 
i ucenjivanja poslodavca: 
okupiranje radnog mesta zarad 
ispunjenja naših zahteva, sabotaža 
mašina za kojima radimo, 
usporavanje proizvodnje, štrajkovi 


solidarnosti sve su to taktike 
kojima se služimo. 
Koristeći iskustva 


sestrinskih pokreta u svetu uviđamo 
da internacionalistički pristup borbi 
protiv kapitalizma i Države 
garantuje veću uspešnost od prostih 
- regionalno ograničenih - borbi. U 
doba kada je veliki broj firmi deo 
međunarodnog kompleksa 
transnacionalnih kompanija 
mogućnost štrajka solidarnosti, koji 
će izvršiti pritisak na poslodavca, u 
svim zemljama u kojima dotični 
kapitalista ima podružnice  pre- 
dstavlja ne samo psihološku 
prednost za nas već i praktičnu 
korist prilikom borbi za naša prava. 

U trenutku kada u Srbiji 
hiljade ljudi ostaje bez posla, 
anarho-sindikalizam je taktika koja 
jedina omogućava beskompromisnu 
borbu za naša prava sada i za 
stvaranje društva istinske slobode 
sutra. 


Pridružite nam se u borbi protiv 
kapitalizma i Države! 


Direktna Akcija je bilten koji uređuje kolektiv ljudi koji su delegirani od strane članstva Inicijative za anarho-sindikat. DA se 
štampa uz pomoć solidarnih priloga članova/ica IAS-a i međunarodnog anarho-sindikalističkog pokreta - zato je svaka donacija 


više nego dobrodošla. Ovaj broj DA je finansijski pomoglo Međunarodno Udruženje Radnika/ca i neke od njenih sekcija. 


DIREKTNA AKCIJA 


NE SOCIJALNOM DIJALOGU! 
ZIVEO KLASNI RAT! 


Reforme, socijalni dijalog, programi obnove, 
napredak/privatizacija Holivud u Srbiji. 
Glavni glumci već dve i po godine govore isti 
tekst, istim nasmejanim licima nam saopštavaju 
da će ovo proleće ili leto doneti porast standarda 
i da je potrebno samo malo da se strpimo, 
stisnemo zube i okrenemo glavu na stranu. 
Kada se vrate sa svojih izleta po svetu pričaju 
kako ceo svet eksploatatora podržava reforme i 
kako postajemo deo međunarodne zajednice, 
malo sporijim, ali ipak sigurnim koracima. 

Reforme? Sta li to vlast sada reformiše? 
Sa jedne strane, pre godinu-dve, slušali smo 
kako će svi lopovi, predstavnici prethodnog 
režima, odgovarati za krađu koju su sprovodili 
skriveni iza moći partije. Gde su danas ti lopovi? 
Iza rešetaka? Ne, naravno, pravi paraziti su 
zaštićeni zakonom, zatvori su za “sitne ribe“, 
one koji su bili prinuđeni da pronađu drugačiji 
način da prežive kad je već privreda potpuno 
uništena. Za razliku od njih, pravi lopovi su na 
slobodi, bilo na funkcijama koje su i ranije imali, 
bilo na novim - koje su dobili prelaskom u partije 
koje su sada na vlasti. Paraziti samo traže 
pogodne uslove da nastave sa uništavanjem 
društva, a jasno je da je učestvovanje u 
državnoj vlasti najbolja zaštita i najsigurniji 
garant da neće biti kažnjeni. Drugačije ine može 
da bude - kapitalistička i političarska gamad 
imaju zajednički interes - iskorišćavanje radne 
snage drugih ljudi, ljudi koji nisu na funkcijama 
da naređuju i kažnjavaju. Udruženim snagama, 
uvek se podržavajući međusobno, poslodavac i 
zakonodavac ustanovili su institucije koje služe 
održavanju stanja besomučne pljačke 
radništva, tj. institucije koja će nas silom držati 
u pokornosti i neznanju. Ne samo da lopovi iz 
redova prethodnog režima neće biti kažnjeni 
zato što su sada deo novog partijskog 
ustrojstva, već njih štiti i sama suština 
funkcionisanja sistema: političar/zakonodavac 
neće kažnjavati kapitalistu/lopova zato što 
upravo taj lopov obezbeđuje političaru 
privilegije i plaćajući propisane takse 
omogućava vladi funkcionisanje. Sama 
unutrašnja logika sistema, prema tome, ne 
pruža nikakvu iluziju da će pravi lopovi biti 
kažnjeni. DOS (obe frakcije, razume se) ne 
može da se otarasi prebega iz prethodnog 
režima, jer su to ljudi koji su se napljačkali za 
poslednjih deset godina toliko da su pokrenuli 
privatne poslove koji sada treba da pune kasu 
nove vlast; takođe, pošto je privukao bogate 
bivše članove SPSa i JULa, DOS je dobio 
finansijere za svaku političku propagandnu 
akciju, čime je stekao prednost nad ostalim 
političkim grupacijama. Sprega kapitalističkog 
lopovluka_i politikantskog manipulisanja 
održava svaku vlast. 

Kako onda sprovoditi reforme, i o kakvim 
reformama je tu uopšte reč? Zar može da se 
očekuje da će proizvodnju pokrenuti oni koji su 


je svih ovih godina upropašćavali? Pedeset 
godina imali smo privredu državnog kapitalizma 
u kojem su radnice i radnici ubeđivani da su 
fabrike u njihovim rukama, dok je iz pozadine 
državna birokratija i partijski vrh profitirao, 
otuđujući deo po deo imovine koja je posprdno 
nosila naziv “društvena“. Potpuni slom privrede 
rezultat je parazitiranja partijskog rukovodstva i 
njegovih ulizica na radu drugih, kao i bolesne 
opsednutosti posedovanjem moći: svi lokalni 
“Kraljevi" su u nacionalizmu, koji razbija 
jedinstvo radničke klase, pronašli moćno oružje 
za održavanje na vlasti, preko započinjanja i 
produžavanja besmislenih ratova. Tako je 
rascepkana radnička klasa neprijatelje videla u 
drugim radnicima i radnicama, umesto u 
kapitalizmu i Državi. Nakon ratova i ubijanja, 
sloma nazovi-društvene privrede i gubitka 
svakog optimizma, nova vlast ima nove fraze 
kojima štiti stari sistem: u cilju oživljavanja 
proizvodnje pozivaju nas na još jednu veliku 
“radnu akciju“, na još jedan talas podnošenja 
žrtvi, a sve zarad obećanja da će nam biti 
“bolje“. Ali šta može da se promeni? Umesto 
nekoliko hiljada partijskih strvina koje gomilaju 
dobra stečena tuđim mukotrpnim radom, sada 
će taj isti profit deliti nekoliko desetina hiljada 
privatnika/parazita. Zar tu ima neke razlike? 
Radnička klasa će i dalje biti pljačkana, u istoj 
meri, i pod istim izgovorom - jačanja Države. 
Kako jačanje Države može biti u interesu 
radnika kad je Država institucija koja štiti 
lopovsku klasu kapitalista?! Država i 
kapitalizam su neprijatelji svakog čoveka koji je 
sistemom prinuđen da prodaje svoju radnu 
snagu za naknadu. Samim tim sve 
nacionalističke političke snage rade protiv naših 
interesa. 

Reforme će, dakle, opljačkano razdeliti 
većem broju lopova nego što je ranije bio slučaj. 
Govoreći da je neophodno privatizovati fabrike i 
sredstva za proizvodnju, novi “spasioci" 
prećutkuju da je državni vrh (tj. partijsko 
rukovodstvo) poslednjih pedeset godina bio 
upravo - svemoćni privatnik, koji je zarad 
samoodržanja i neograničenog uživanja 
privilegija pljačkao radništvo. Danas od nas 
traže da podržimo “reforme", servirajući nam 
laži o budućnosti koja nas čeka nakon tog 
koraka. Gradeći iluziju da se nešto 
promenilo pukom promenom na vrhu Države, 
nude nam “socijalni dijalog" kako bi našim 
pristankom dobili potpuni legitimitet da nastave 
sprovođenje pljačke. Taj dijalog bi trebalo da 
okuplja vladu, poslodavce i sindikate, i da 
pomogne u rekonstruisanju društvenih odnosa. 
Međutim, interesi poslodavaca i radništva 
drastično su suprotni - profit jednih zavisi od 
neplaćenog rada drugih, i zato je drsko pozivati 
na dogovor koji je “u interesu i zaposlenih i 
poslodavaca". Takva prevara se završava 
manipulisanjem posle čega Država i kapitalisti u 


glas viču: “Eto, i vi ste učestvovali u donošenju 
ovog zakona, šta se sad bunite!“ i tu su potpuno 
u pravu - sindikat koji bi trebalo da zastupa 
interese jedino radništva, učestvovanjem u 
kompromisnom dijalogu s državom i 
poslodavcima radi upravo protiv interesa svog 
članstva. Zbog toga se moramo organizovati u 
nehijerarhijske sindikate bez birokratije koja 
donosi odluke u naše ime protiv nas! 

Odnos prema poslodavcima i njihovim 
zaštitnicima može biti samo odnos prema 
neprijateljima, nikako kao prema 
sagovornicima. Zbog toga jedini odnos koji 
između njih i nas može postojati je stalna klasna 
borba! U borbi za svoje interese mi ne možemo 
računati na podršku zakona, već samo na 
direktnu akciju: generalni štrajk i konstantno 
ucenjivanje poslodavaca ne gubeći iz vida 
nužnost revolucionarne promene društvenih 
odnosa. Država se oslanja na policijsku silu, 
plaćeničku vojsku kapitalista, ali mi, radnici i 
radnice, solidarnošću i istrajnošću moramo 
voditi borbu za oslobođenje. U tome nam neće 
pomoći nijedna partija, nijedna vlast, nijedan 
zakon već samo stvaranje efikasnih borbenih 
sindikata koji će konačno uništiti svaku Državu i 
kapitalističke odnose u društvu. 


PROGLAS KAMPANJE PROTIV 
PRIVATIZACIJE 


Privreda i ekonomski kapaciteti jesu u 


lošem stanju. Razlog za to je ratna politika 
prethodnog 
bogatstva koju su vršili nosioci tog režima, kaoi 
kvazi-društveni karakter svojine nad sredstvima 
za proizvodnju. 


režima, pljačka društvenog 


Privatizacija koja sada uzima puni zamah 


je samo finalni čin pljačke privrede i najširih 
slojeva 
radnicima/cama, 
socijalni programi da bi se kupio socijalni mir. 
Razlika je samo u tome što pljačka sada ima 
otvoren 
prikrivanje razbojničke otimačine naših fabrika. 


stanovništva. 
nude se 


Otpuštenim 
lažna obećanja, 


kapitalistički oblik koji služi za 


U dugotrajnoj vladinoj propagandnoj 


kampanji poručeno nam je da će privatizacija 
spasiti ekonomiju ove zemlje. Mi smatramo da to 
nije tačno i želimo da to kažemo u kampanji pod 
nazivom: Cije su naše fabrike? 


Cilj naše kampanje je da nizom akcija na 


ulici, u fabrikama, na mestima gde se štrajkuje, 
kao i svuda gde će se tek javljati izlivi 
nezadovoljstva, jačamo klasnu svest onih koji su 
pljačkani i koji pokušavaju da žive od svog rada. 


Pozivamo sve one koji su osiromašeni i 


obespravljeni u ovoj zemlji da podrže naše 
akcije. Mi se nalazimo u teškom položaju i 
istrajaćemo u borbi kako bi se konačno počelo 
živeti životom dostojnim čoveka. 


ZA KLASNU BORBU! 
PRIVATIZACIJA JE PLJACKA! 


WWW.PROTIVPRIVATIZACIJE.ORG 


Avanture Tintina = Oslobađanje 


TINTIN! KUĆO STARA! 
OTKUD TI? KAKO SI, BRE? 


NIJE LOŠE, 
UJKO 
NIJE LOŠE ... 


HEJ, MILICE, VIPI KO NAM JE POŠAO ... 


PA, NIJE BAS SVE 
TAKO POPRO, VA 
PUPEM ISKREN ... 
ETO, UKINULI SU 
MI SOCIJALNU 
POMOĆ PROŠLE 


TVOJ OMILJENI NEĆAK! 


OHO, TINTIN! PA JE LI SVE U 
REPU S TOBOM? NISMO TE 
VIDELI STO GODINA! 


NEDELJE! ... 


€ 4.1 a 


> u 


DIREKTNA AKCIJA 


ŠTA JE IAS? 


Inicijativa za 
anarho-sindikat (IAS) je 
propagandno/borbena 
anarhistička, preciznije 
anarho-sindikalistička, 
organizacija. 

Borimo se za društvo 
koje će biti bazirano na 
individualnoj slobodi, 
ravnopravnosti, solidarnosti i 
međusobnoj pomoći lišeno 
svih _ oblika represije, 
hijerarhije i vlasti čoveka nad 
čovekom. Smatramo da je za 
ostvarivanje naših ideja 
neophodno raskrstiti sa 
svakim oblikom autoritarnog 
načina organizovanja. Zbog 
toga se organizujemo, na 
našim radnim mestima, u 
obrazovanim ustanovama, i 
uopšte svim mestima na 
kojima smo poniženi i 
eksploatisani, na principima 
nehijerarhijske direktne 
demokratije. 

Svet je podeljen na 
dve klase: klasu eksploatatora 
i klasu eksploatisanih, stoga 
su za nas neprijatelji slobode 
svi oni koji pokušavaju da 
održe ili pogoršaju takvo 
stanje. Boreći se za besklasno 
društvo borimo se protiv 
države - strukture čija je 
jedina svrha obezbeđivanje i 
zaštita interesa vladajuće 
klase, kapitalističkih odnosa u 
društvu - odnosa u kome 
kapitalista živi od viška 
vrednosti tj. neplaćenog rada 
radnika i radnica. Svakako, 
našu borbu čini i borba protiv 
svih negativnih proizvoda 
takvog društva: svake vrste 
nacionalizma, diskriminacije 
na osnovu rase, pola_ ili 
seksualnog opredeljenja; kao 
i crkve - institucije koja zrači 
svojom  konzervativnošću i 
mržnjom prema slobodi. 

Jasno nam je da je 
ispunjenje naših konačnih 
zahteva /oslobođenje 
radničke klase i svih individua 
koje je čine, ukidanje države i 
kapitalističkog sistema/ 
potpuno suprotno interesima 
politikanata i gazda stoga 
smo, pored svakodnevnih 
borbi na radnom mestu za 
poboljšanje uslova rada, 
svesni nužnosti radikalnog 
raskida sa ovakvim društvom i 
njegove revolucionarne 
promene. Priključite se borbi 
za slobodno društvo! 


Inicijativa za 
anarho-sindikat 


Kontakt telefon: 063/263-775 
E-mail: infoQinicijativa.org 


Web: www.inicijativa.org 


DOSADAŠNJE AKCIJE IAS-a 


Pored toga što je prevashodno propagandna 
organizacija, Inicijativa za anarho-sindikat je do sada 
aktivno učestvovala ili direktno pokretala veći broj 


aktivnosti sa ciljem promovisanja i borbe za 
ravnopravnost i slobodu, kao i aktivnosti protiv 
kapitalizma i države, sledeći osnovne ideje 


internacionalizma i solidarnosti. 

S idejom širenja propagande i upoznavanja 
većeg broja ljudi sa anarhizmom, osnovali smo Centar 
za Liberterske Studije, izdavačko/istraživački centar 
profilisanog angažmana. U narednih godinu dana 
planiramo da prevedemo i publikujemo, između 
ostalog, knjige "Anarho-sindikalizam'" Rudolfa Rokema i 
"Uzajamna pomoć", Petra Kropotkina; dela koja kod 
nas nisu prevođena, a po našem mišljenju 
predstavljaju odlične izvore anarhističkih ideja. 
Takođe, u okviru CLS-a predviđene su razne edicije, 
tako da ćemo pokušati da pokrijemo i korene 
anarhističkih i slobodarskih misli, anarhističke klasike i 
savremenike/ce, kao i teme koje su bliske pokretu, od 
umetnosti do alhemičarskih refleksija. 

Jedna od prvih akcija u kojima su učestvovali 
članovi i članice IAS-a bila je podrška ljudima drugačije 
seksualne orijentacije (homoseksualcima i 
homoseksualkama), koji su se na Gay Pride-u (Dan 
Ponosa) okupili na Trgu Republike u Beogradu. 
Zahtevajući ravnopravnost i osnovna ljudska prava za 
svakog, članovi IAS-a su na skupu razvili crveno-crnu 
zastavu, svesni da je izvor diskriminacije i nasilja nad 
drugačijim upravo u kapitalističkim društvenim 
odnosima ugnjetača i ugnjetenih, uz sprovođenje 
represije nad manjinama od strane države. Kao i mnogi 
drugi učesnici i učesnice okupljanja, i jedan član IAS-a 
je pretučen od strane fašista, samo zato što je smatrao 
svojom obavezom da podrži svaku borbu za ljudsku 
ravnopravnost. Vladajuća klasa shvata da joj najveća 
opasnost preti od ujedinjenog radničkog pokreta, tako 
da većinu svoje snage usmerava na cilj rascepkavanja 
iste svim mogućim sredstvima. Iz te taktike i sledi 
podela, koju nam oni poturaju, na ljude koji su 
homoseksualni i one koji nisu, one koji su Srbi i oni koji 
to nisu, one koji su beli i one koji to nisu itd. 

Nakon borbe za slobodu seksualne orijentacije, 
IAS je organizovala protest ispred italijanske 
ambasade u Beogradu, nakon što je je italijanska 
policija u Đenovi brutalno ubila jednog demonstranta 
na antikapitalističkim i antiglobalizacijskim protestima. 
Želeli smo da otvoreno kažemo da nećemo stajati 
mirno i trpeti zločine koje države vrše u ime 
demokratije, a sve zarad zaštite privilegija vladajuće 
klase. Ubistvo italijanskog anarhiste je još jedan 
pokazatelj da policija ne preza ni od čega, štiteći svoje 
poslodavce _ i naredbodavce; internacionalna 
solidarnost takvu brutalnost ne vidi kao "unutrašnju" 
stvar pojedine države, već kao stalnu pretnju svakom 
od nas ako se ne _povinuje pravilima sistema 
eksploatacije. 23. jula 2001. godine smo podigli svoj 
glas protiv krvave kapitalističke globalizacije. 

Nedugo zatim, nakon terorističkih napada na 
simbole vojne, političke i ekonomske nadmoći SAD-a, 
svetski imperijalizam je našao povoda za još jednu 
krvavu intervenciju. Ponavljajući dobro oproban 
scenario bombardovanja, nakon Jugoslavije na red je 
došao Avganistan. Pod izgovorom traganja za jednim 
čovekom i njegovom terorističkom organizacijom, 
svetski kapitalizam je ponovo ubijao radnike i radnice, 
opet to nazivajući "kolateralnom štetom". Inicijativa za 
anarho-sindikat pozvala je svoje članstvo i 
istomišljenike na okupljanje pred američkom 
ambasadom u Beogradu protestvujući protiv politike 
svetskog policajca. Tom prilikom, jedan član IAS-a je 
priveden, zajedno sa još četvoricom učesnika protesta. 
Redovi policajaca, kao i spremna antiteroristička 
jedinica MUP-a, ponovo su pokazali da je svrha države 
čuvanje interese svojih političkih saveznika, a ne 
radništva. 

Internacionalnu solidarnost pokazali smo i u 
slučaju Kurdskog sindikaliste, koji je u 
Beogradu uhapšen zbog _ ilegalnog 
boravka. Planirajući da samo prođe 
Jugoslaviju, putujući za Grčku, iz 
Nemačke u kojoj živi kao izbeglica iz 
Turske, sindikalista se sticajem okolnosti 
našao u rukama beogradske policije, 
odakle je uz pomoć aktivista Inicijative 
za anarho-sindikat oslobođen. 


U međuvremenu su naši članovi i 
članice, sa još jednim brojem 
pojedinaca/ki, pokrenuli akciju “Knjige 
kroz rešetke" (Books Through Bars) - 
akciju snabdevanja zatvorenika i 
zatvorenica knjigama. Ove akcije se 
već dugi niz godina izvode u svetu uz 
veliko interesovanje zatvorenika/ca koje je država 
žigosala kao neprijatelje sistema. Ne brinući o njihovim 
interesovanjima, država ih je oduvek automatski 
otpisivala kao "ljude drugog reda", usled čega je jasno 
da zatvori nisu kazneno-vaspitne ustanove, već samo 
kaznene. Nakon izlaska iz zatvora bivši osuđenik je 
odbačen od društva, iako je svoju “kaznu“ odslužio, bez 
nade za povratak. Zato smo želeli da izađemo u susret 
njihovim interesovanjima i pravima; ova akcija je još 
uvek u fazi prikupljanja knjiga, ali kada obezbedimo 
dovoljnu količinu pokušaćemo da pružimo podršku 
ljudima od kojih su svi digli ruke. 

Uporno ukazujući na klasni sukob, obeležili smo 
i 15. mart - dan borbe protiv policijske brutalnosti, kao 
dan kada je potrebno da se posebno osvrnemo na 
funkciju policije - čuvanje sistema. Delili smo nekoliko 
hiljada letaka kojima smo hteli da ukažemo na ne- 
mogućnost saradnje sa policijom, zbog njene funkcije - 
štićenja interesa nama suprotstavljenje klase - klase 
kapitalista. Baš kao u slučaju ubistva italijanskog 
anarhiste u Đenovi, policija je svuda zadužena da brani 
sistem svim metodama - nama je naročito poznata 
uloga batinaša u periodu Miloševićeve vladavine. Ali 
moramo biti svesni da je svaka vlast zasnovana na sili i 
gušenju glasa neistomišnjenika, zato će i policija, dokle 
god bude postojala, imati jedan te isti zadatak - 
sprovoditi želje vladajuće strukture, iza kakvog god se 
slogana ta struktura krila. U Beogradu su neki od naših 
aktivista, tokom deljenja letaka, bili izloženi verbalnom 
iživljavanju grupe “plavaca“. 

3. aprila je u Turskoj održano suđenje 
anarhistima uhapšenim zbog rasturanja letaka na 
jednom sindikalnom skupu. Policija je radila po 
direktivama novog zakona o terorizmu, sličnom onom 
koji su prihvatile i zemlje EU, i uhapsila ove aktiviste 
pod izgovorom da su vršili terorističku propagandu. To 
je, razume se, više nego licemerno - nema opasnije 
represivne institucije od države. Inicijativa za anarho- 
sindikat je uputila protest ambasadi Turske i medijima 
u Srbiji u kojem smo istakli našu podršku borbi 
anarhista protiv države i kapitalizma. 

Trenutnoaktuelna akcija u kojoj učestvujemo je 
kampanja protiv privatizacije. Svesni nadolazeće 
pljačke, pokušavamo nizom inicijativa i aktivnosti da 
ukažemo na ovu neoliberalnu kapitalističku podvalu, 
koja ne može doneti ništa dobro radništvu, već samo 
poslodavcima. Serijom deljenja letaka, organi- 
zovanjem tribina i razgovora sa zaposlenima u 
fabrikama_ i firmama koje se prodaju, kao i 
učestvovanjem u štrajkovima, pozivamo na radikalan 
otpor novom talasu pljačke. Borba protiv privatizacije 
mora biti i borba protiv države kao naredbodavca i 
izvora sile; nema "poštene" privatizacije kao što nema 
ni "dobre" države koja će ponuditi bolje rešenje. Zato 
je naš cilj da i u ovoj kampanji, pod nazivom "Cije su 
naše fabrike?", ukažemo na neophodnost samostalnog 
organizovanja radnika i radnica protiv klasnog 
neprijatelja i svih institucija koje ga štite. 

Kao deo šire zamišljene kulturne strategije 
Inicijativa za anarho-sindikat radi na stvaranju 
Beogradskog Ateneuma - radničkog kulturnog centra. 
Samosvojnog i autnomonog prostora posvećenog 
sučeljavanju i nadopunjavanju različitih oslobađajućih 
formi radikalnog izražavanja i kreativnosti. 

Inicijativa za anarho-sindikat nastavlja da radi, 
u duhu internacionalizma i solidarnosti, na odlučnoj 
borbi protiv najvećih bolesti istorije ljudskog društva - 
države i kapitalističkog sistema. 


POZOVITE: 
063/263-775 
ili pišite na e-mail: 


da(Qinicijativa.org 


DIREKTNA AKCIJA 


RODNO 
UDRUŽENJE 
RADNIKA/CA 


Međunarodno 
Udruženje Radnika/ca je 
internacionalna spona koja okuplja 
anarhističke, anarho-sindikalističke i 
revolucionarno-sindikalističke 
organizacije iz celog sveta. MUR, koje 
nastavlja tradiciju I internacionale, je 
re-osnovan u Berlinu 1922. godine i 
ove godine proslavlja, borbeno kao i 
uvek, osamdesetogodišnjicu svog 
postojanja. Istorija MUR-a je istorija 
njegovih sekcija a u jednom trenutku 
MUR je okupljalo nekoliko miliona 
radikalnih radnica i radnika. Početkom 
devedesetih godina XX veka MUR 
počinje ponovo da raste i danas 
sekcije MUR-a postoje u većini 
evropskih zemalja, sa posebnom 
zastupljenošću u Spaniji i Italiji, kao i 
u velikom broju zemalja širom sveta. 
U ovom delu Direktne Akcije ćemo 
donositi vesti o akcijama sekcija 
MUR-a. 


INTERNACIONALNO: 
Sredinom aprila Međunarodno 
Udruženje Radnika/ca je pokrenulo 
kampanju, na _ internacionalnom 
nivou, protiv agencija za privremeno 
zapošljavanje - agencija koje za račun 
poslodavaca unajmljuju radnice i 
radnike (uglavnom mlađe) i onda ih, 
najčešće bez socijalnog i 
zdravstvenog osiguranja, daju u 
“podnajam" firmama koje traže 
privremenu radnu snagu. U sklopu 
akcije protiv agencija za privremeno 
zapošljavanje MUR je pokrenulo i 
kampanju protiv nezaposlenosti. Za 
više informacija o ovoj kampanju 
MUR-a posetite web stranicu: 
www.iwa-ait.org ili kontaktirajte TAS. 


FRANCUSKA: 
Aktiviskinje i aktivisti CNT-a 
(francuski anarho-sindikat) već više 
od dva meseca okupiraju prostorije 
stare “Berze rada“ u Bordou. “Berze 
rada" su preteče sindikata i za anarho- 
sindikaliste/kinje imaju posebnu 
istorijsku vrednost kao mesta gde se 
radništvo_ po prvi put nezavisno 
organizovalo sa ciljem zaštite svojih 
prava. Razlog za ovu akciju lokalne 
grupe CNT-a je pokušaj gradske vlade 
da zgradu “berze rada" proda 
privatnom licu. U početku su aktivisti 
CNT-a_satanizovani u lokalnim 
medijima ali se sa vremenom sve veći 
broj ljudi uključio u ovu akciju. Danas 
se u prostorijama “berze" 
svakodnevno organizuju i održavaju 
različita dešavanja: od planiranja 
radničkih akcija do kulturnih 
manifestacija. 


ITALIJA: Italijanska 
sekcija Međunarodnog Udruženja 
Radnika/ca - USI je učestvovala u 
velikom generalnom štrajku koji je 
održan 16. aprila širom Italije i koji je 


na italijanske ulice doveo preko 13 
miliona radnika i radnica. Strajk je 
sazvan sa ciljem pritiska na 
desničarsku, Berluskonijevu, vladu 
koja je napravila izmene u Zakonu o 
radu koje sužavaju, i ovako mala, 
radnička prava. Zbog reformističkih i 
nedovoljno radikalnih zahteva koje su 
proklamovali tri najveća sindikata 
USI nije “oficijalno" podržao 
demonstracije ali je članstvo bilo 
prisutno _ na _ulicima sa svojim 
zahtevima za radikalnu socijalnu 
pravdu, ukidanje države i 
kapitalističkog sistema. 


VENECUELA: Posle 
državnog udara koji je u Veneuueli 
izvela vojska (uz pomoć krupnih 
kapitalista i sa naklonošću Sjedinjenih 
Američkih Država) i kasnije ponovnog 
povratka na vlast “legitimnog“ 
predsednika Uga Caveza, 
venecuelanski anarho-sindikalisti su 
napravili saopštenje za javnost. 
Držeći se _ osnovnih postulata 
anarhizma oni su pozvali na borbu "i 
protiv vojne hunte i protiv Caveza". U 
svom saopštenju oni su naglasili 
potrebu za stvaranjem “horizontalno 
organizovanih organizacija koje će 
moći da pokažu realnost slobodarskog 
organizovanja". 


ČILE: Čileanska sekcija 
MUR-a _Solidaridad Obrera je 
uputila poziv za pomoć i solidarnost 
svim sekcijama MUR-a i prijateljima. 
U Čileu,u regionu Visoki Bio Bio, 
lokalno stanovništvo se organizovalo 
u otporu prema španskoj 
transnacionalnoj kompaniji “Endesa“ 
koja trenutno za račun Cileanske 
vlade gradi nekoliko brana na rekama 
koje teku kroz tu oblast. Cileanska 
sekcija agitujući među ljudima koji su 
se organizovali ukazuje na nužnost 


orijentisanja poriva 

za zaštitu čovekove 

okoline _ ka anti- 
kapitalističkoj 

borbi. Jedino 

ukidanjem države i 
kapitalističkih 

odnosa u društvu moguće je 
stvoriti sistem u kom priroda neće 
biti podređena profitu i ukome će 
ljudi biti u stanju da žive u 
harmoniji sa planetom zemljom. 


BRAZIL: Socijal- 
demokratska vlast u Brazilu 
nastavlja sa kinjenjem članova 
brazilske sekcije anarho- 
sindikalističke internacionale. 
Sredinom januara ove godine 
“nepoznata“ lica su otvorila vatru 
na aktiviste FORGS/COB-a dok su 
u jednom manjem mestu u Brazilu 
radili na stvaranju radničkog 
kulturnog centra. Tokom aprilla 
brazilska policija je više puta 
maltretirala članice _ i članove 
FORGS/COB, legitimišući ih bez 
povoda i sprovodeći višečasovna 
ispitivanja. Naše prijeteljice i 
prijatelji su poručili da neće biti 
zastrašeni i da će nastaviti sa 
borbama za slobodno društvo. 


ŠPANIJA: Španski 
anarho-sindikat CNT, odnosno 
njegova lokalna grupa iz Ovijeda je 
pozvala na demonstrativno 
okupljanje da bi se izrazio protest 
protiv skupa svetskih moćnika u 
tom gradu. Policija radi sve što je u 
njenoj moći da onemogući ova 
okupljanja tako da su svi učesnici 
pozvani da ponesu svoje sindikalne 
članske karte da bi se sprečila 
policijska infiltracija. 


Ovaj deo Direktne Akcije ćemo 
posvetiti anarhističkim borbama u svetu. 
Pokušaćemo da izaberemo najznačajnije kao i 
najzanimljivije događaje koji su obeležili 
prethodni mesec, ali ione koji će se tek dogoditi. 


BELORUSIJA: Više od nedelju 
dana Staš Počobut, beloruski anarhista, štrajkuje 
glađu zbog presude kojomje osuđen na deset 
dana zatvora zbog učestvovanja u “nelegalnom" 
deljenju letaka. Staš je, sa svojim prijateljima, 
organizovao tu akciju da bi izrazio protest protiv 
zatvaranja lokalnog časopisa “Pahonia“ od strane 
lokalne vlasti. Za više informacija o beloruskim 
anarhistima/kinjama posetite web _ stranicu: 
http://razam.by.ru/ 


ŠPANIJA: Gijonski anarhistički 
aktivista je uhapšen, bez obrazloženja, od strane 
Asturijske (oblast u Spaniji) policije, potvrđeno je 
jednoj anarhističkoj novinskoj agenciji. 
Uhapšenik je dobro poznat u liberterskim 
krugovima u Gijonu, jedan je od urednika fanzina 
posvećenog anarhističkoj propagandi “Liar“. 
Mladi anarhista je uhapšen 11. aprila u ih ujutru i 
od onda se nalazi u pritvoru u komesarijatu, a 
njegovom advokatu nije dozvoljeno da ga 
kontaktira. Anti-globalizacijski aktivisti koji 
održavaju protestne demonstracije 
pretpostavljaju da je razlog hapšenja “Ecofin" 
samit koji će se održavati u Gijonu. Policija je 
upozorila sindikate koji se nalaze u blizini mesta 
održavanja samita da će svi prolaznici i članovi 
sindikata biti pretresani pre ulaska u “zabranjenu 
zonu“. 


VESTI IZ SVETA 


IRSKA: Prilikom posete irskog 
premijera, Bertija Aerna, lokalnim novinama 
aktivisti BBB-a (Biotic_ Baking Brigade - 
anarhističke grupa koja svoje proteste protiv 
vodećih ljudi država _ ili multinacionalnih 
kompanija izražava napadima na iste suvim 
pitama sa kokosovim brašnom) su ga presreli i 
“bombardovali“ suvom pitom. Aktiviskinja koja je 
bacila pitu je optužena za remećenje javnog reda 
i mira i biće joj suđeno. BBB kaže da još uvek nisu 
odlučili ko će im biti sledeća meta: “Irska je 
prepuna korumpiranih političara i kapitalista tako 
da nam je zaista teško da se odlučimo koga prvog 
treba gađati!“ 


AUSTRALIJA: Australijski 
anarhisti i anarhiskinje su “okupirali" socijalni 
centar u gradu Homebushu. Centar je bio veoma 
bitno mesto za lokalnu zajednicu, omogućavajući 
stanovnicima da dođu u kontakt sa radikalnom 
kulturom. Lokalne vlasti su odlučile da zgradu u 
kojoj se nalazi centar pretvore u tržni centar i da 
iz zgrade izbace socijalni centar. Od februara ove 
godine, kada je prvi put zaprećeno izbacivanjem, 
lokalna anarhistička grupa je organizovala 
čuvanje centra tj. sprečavanje policije da ga 
zatvori. Tokom ovog meseca napori policije su se 
povećali, ali su i naši prijatelji i prijateljice 
spremno odgovorile masovnijim odazivom na 
okupaciju. Zanimljiva je činjenica da veliki deo 
lokalnog stanovništva podržava anarhističku 
grupu u njihovim nastojanjima da sačuvaju 
socijalni centar od gašenja. 


KANADA: Anarhističke grupe iz 
Kanade su pozvale međunarodni anarhistički i 
anti-globalizacijski pokret da se organizuju za 
nastupajući samit svetskih vladara - grupe osam 
najmoćnijih zemalja sveta (G8) koji će se 
održavati 26. i 27. juna ove godine u Otavi. 
Sastanku će, pored ostale bagre, prisustvovati i 
Toni Bler i Džordž Buš lideri zemalja koji su 
pokrenuli “rat protiv terorizma" odnosno 
besomučno bombardovanje Avganistana (a u 
skorijoj budućnosti verovatno i još jednog broja 
zemalja). Nastavljajući tradiciju anti- 
globalističkih protesta iz Sijetla, Nice, Đenove, 
kanadske anarhističke grupe pripremaju niz 
manifestacija i militantnih reakcija kojima će 
pokazati svoje negodovanje protiv načina na koji 
svet funkcioniše. Za više informacija o anti- 
globalizacijskom pokretu kontaktirajte IAS. 


SAD: Preko 20 hiljada ljudi se 
pojavilo na protestu protiv rata, siromaštva i 
rasizma u San Francisku. Demonstracije su 
organizovale anarhističke grupe iz SAD-a. Protest 
koji je počeo u 11h završio se tek negde oko 17h 
zbog količine ideja i akcija sa kojima su došli 
učesnici. Policija je blokirala glavne ulice ne 
dozvoljavaći anarhistkinjama i anarhistima da 
prođu ali, posle nekoliko sati natezanja, policija je 
popustila i anarhističke grupe su mogle da 
nastave svoj marš protiv rata, rasizma i 
siromaštva. Policija je, kao i uvek, ometala 
demonstracije, pokušavajući da kolonu usmeri na 
određenu stranu, legitimišući i privodeći jedan 
deo demonstranata; ali osim nekoliko manjih 
incidenata demonstracije su prošle mirno. 


